TWPC วิ่ง 6% เก็งกำไร Q2 โตต่อ รับดีมานด์แกร่ง-จีนคลายล็อกดาวน์ โบรกชูเป้า 7.60 บ.
TWPC วิ่ง 6% เก็งกำไรไตรมาส 2/65 โตต่อ อานิสงส์ดีมานด์แกร่งจากราคาแป้งข้าวโพด-จีนคลายล็อกดาวน์ โบรกแนะนำราคาเป้าหมาย 7.60 บ.
TWPC วิ่ง 6% เก็งกำไรไตรมาส 2/65 โตต่อ อานิสงส์ดีมานด์แกร่งจากราคาแป้งข้าวโพด-จีนคลายล็อกดาวน์ โบรกแนะนำราคาเป้าหมาย 7.60 บ.
1 มิ.ย. 2565

ผู้สื่อข่าวรายงานว่าวันนี้ (1 มิ.ย.2565) ราคาหุ้น บริษัท ไทยวา จำกัด (มหาชน) หรือ TWPC ณ เวลา 16:15 น. อยู่ที่ระดับ 7.05 บาท เพิ่มขึ้น 0.40 บาท หรือ 6.02% โดยทำจุดสูงสุดที่ 7.25 บาท และทำจุดต่ำสุดที่ 6.65 บาท ด้วยมูลค่าการซื้อขาย 81.67 ล้านบาท

บริษัทหลักทรัพย์ กรุงศรี จำกัด (มหาชน) ระบุในบทวิเคราะห์ ว่า คาดกำไรไตรมาส 2/2565 มีแนวโน้มลดลงจากไตรมาสก่อนตามผลของฤดูกาล แต่คาดจะดีขึ้นจากงวดเดียวกันของปีก่อน หนุนโดย (1) ความต้องการแข็งแกร่งจากราคาแป้งข้าวโพด ซึ่งเป็นสินค้าทดแทนราคาสูงขึ้นผลจาก Supply Disruption ในยูเครน ซึ่งคิดเป็น 17% ของการส่งออกข้าวโพดทั่วโลก และ (2) ความต้องการคงค้างหลังการคลายล็อกดาวน์ของจีน
ทั้งนี้หลายประเทศมีมาตรการสนับสนุนการใช้ไบโอพลาสติกจีนจากห้ามการใช้ถุงที่ไม่สามารถย่อยสลายทุกเมืองในปี 2566ขณะที่ไทยจะเริ่มห้ามการใช้หลอดพลาสติกและถุงพลาสติกแบบบางในปี 2565 โดยโรงงานไบโอพลาสติก COD ในเดือน พ.ค. และคาดว่าจะสร้างรายได้ประมาณ 120 ล้านบาท ในปี 2565 นอกจากนี้ TWPC ยังมีแผนเพิ่มกำลังการผลิตไบโอพลาสติกอีก 200% โดยใช้งบลงทุน 500 ล้านบาท และช่วยเพิ่มรายได้ 1 พันล้านบาท ต่อปีในอีก 3 ปีข้างหน้า คงคำแนะนำ “ซื้อ” ราคาเป้าหมาย 7.60 บาท